Publication: Magyar Közlöny
Issue: MK-2009-83 (Year: 2009, Number: 83)
Era: 2004-2010
Section: 102. § Az atomenergiáról szóló 1996. évi CXVI. törvény 11. §-a a következõ (3)–(7) bekezdéssel egészül ki:
Paragraph Index: 600

(5) A (3) bekezdésben meghatározott létesítményben, illetve munkakörökben történõ foglalkoztatáshoz a rend- õrség által kiadott közbiztonsági engedély szükséges. A közbiztonsági engedély kiadására irányuló eljárásban a kérelmezõ igazolja, hogy a (3) és (4) bekezdésben meghatározott kizáró okok vele szemben nem állnak fenn, valamint, hogy nem áll a (3) bekezdésben meghatározott munkakörnek megfelelõ foglalkozástól eltiltás hatálya alatt. A rendõrség a közbiztonság védelmének biztosítása céljából a foglalkoztatottakra vonatkozó követelmények fennállását évenként ellenõrzi. Az ellenõrzés során a közbiztonsági feltételek biztosítása céljából a rendõrség a bûntettesek nyilvántartásából, a hátrányos jogkövetkezmények alatt álló, büntetlen elõéletû személyek nyilvántartásából, valamint a büntetõeljárás hatálya alatt állók 2009/83. szám nyilvántartásából jogosult közvetlen hozzáféréssel átvenni és kezelni a (3) és (4) bekezdésben meghatározott feltételekre vonatkozó adatokat, valamint az arra vonatkozó adatokat, hogy az igazolás alanya nem áll a (3) bekezdésben meghatározott munkakörnek megfelelõ foglalkozástól eltiltás hatálya alatt.

Source: https://magyarkozlony.hu/hivatalos-lapok/6b2a39dd1eb6f4a8b67718d058fd950ab6bfa4fb/dokumentumok/e745f3191125310b957f5d60a70346ca9e315f40/letoltes